عنب

العنب هوه فاكهه حلوه بتاعة مجموعة نباتات بتنتمى لجنس اسمه العلمى (Vitis) ضمن عيلة الـ فايتاسى (Vitaceae). العنب ممكن يتاكل زى ماهوه كدا طازه و ممكن يتعمل منه مربا و عصير و چيلى و خل و نبيت و زبيب و يتعمل من بذوره زيت اسمه زيت عنب. ورق العنب بيتعمل محشى فى مصر و بلاد تانيه زى البلاد المطله ع البحر المتوسط)

 الخصايص 
العنب بيطلع شكل عناقيد كل عنقود بيقا فيه ما بين 6 لـ 300 عنبايه و لونه بيتنوع من اصفر و احمر و احمر غامق و اسود

 التوزيع و الانتاج 
حسب تقرير الفاو فى حوالى 75,866 كم متر مربع من اراضى العالم مزروعه عنب.حوالى 71% من الانتاج العالمى من العنب بيتعمل منه نبيت و 27% منه بيتاكل نى و 2% بيتعمل زبيب.

 العنب البناتى و الصحه 
العنب البناتى هوه العنب اللى مالوش بذر، و بيتكاثر بشكل خضرى (Vegetatively) لما بيتقطع حته من الساق (العود) بتاعته و بتتزرع تانى فى الارض. العنب البناتى عليه طلب كبير من المستهلكين بس من الناحية الصحيه، العنب البناتى فايدته للجسم اقل من العنب ابو بذر لان البذره بتاعة العنب فيها نسبه عاليه من مواد مضاد الاكسده زى ( oligomeric proanthocyanidins) و التانين و الپوليفينولات و الاحماض الدهنيه المتعدده المش متشبعه (polyunsaturated fatty acids). المواد دى اثبتت التجارب انها مممكن يكون ليها دور فى الحمايه من السرطان و فشل القلب و امراض تانيه بيسببها المواد المؤكسده.

 مصادر 

تصنيف:نباتات
تصنيف:اكل